Temeljem članka 8. Statuta Ekonomskog fakulteta – Zagreb, Fakultetsko vijeće na sjednici održanoj 27. lipnja 2023. godine, donijelo je sljedeću,

**O D L U K U**

**o uvjetima upisa u višu godinu sveučilišnog prijediplomskog studija Ekonomije na engleskom jeziku *(Bachelor Degree in Economics)* u akademskoj 2023./2024. godini**

**Članak 1.**

Redoviti i izvanredni studenti I. godine upisuju II. godinu studija ako su ostvarili najmanje 45 ECTS bodova.

Redoviti i izvanredni studenti II. godine upisuju III. godinu studija ako su ostvarili najmanje 105 ECTS bodova.

Redoviti i izvanredni studenti III. godine upisuju IV. godinu studija ako su ostvarili najmanje 165 ECTS bodova.

Redoviti studenti kojima nedostaje potpis iz nekog predmeta, isti ponovo upisuju.

**Članak 2.**

Redoviti i izvanredni studenti koji nisu stekli uvjet za upis u višu godinu studija, upisuju ponavljanje godine i dopis kolegija s više godine studija, ali tako da njihove ukupne studijske obaveze u toj akademskoj godini ne prelaze 60 ECTS bodova (odnosno 30 ECTS-a po semestru).

U ukupno opterećenje računaju se svi do tada upisani, a nepoloženi kolegiji te kolegiji dopisa s više godina studija.

**Članak 3.**

Studentske molbe zaprimaju se u vrijeme upisnih rokova.

**DEKANICA FAKULTETA**

**Prof. dr. sc. Sanja Sever Mališ**

Dostaviti:

1. Dekanatu Fakulteta
2. Tajništvu Fakulteta
3. Tajništvu katedri
4. Studentskoj referadi
5. Izv. prof. dr. sc. Mirjani Hladiki, urednici web-a
6. Oglasnoj ploči Fakulteta
7. Pisarnici Fakulteta